CELEX: 32013R0274
Language: sk
Date: 2013-03-19 00:00:00
Title: Vykonávacie nariadenie Komisie (EÚ) č. 274/2013 z  19. marca 2013 o zatriedení určitého tovaru do kombinovanej nomenklatúry

23.3.2013   
            
            
               SK
            
            
               Úradný vestník Európskej únie
            
            
               L 84/5
            
         VYKONÁVACIE NARIADENIE KOMISIE (EÚ) č. 274/2013
   z 19. marca 2013
   o zatriedení určitého tovaru do kombinovanej nomenklatúry
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (1), a najmä na jeho článok 9 ods. 1 písm. a),
   keďže:
   
               (1)
            
            
               S cieľom zabezpečiť jednotné uplatňovanie kombinovanej nomenklatúry, ktorá tvorí prílohu k nariadeniu (EHS) č. 2658/87, je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.
            
         
               (2)
            
            
               V nariadení (EHS) č. 2658/87 sa ustanovili všeobecné pravidlá výkladu kombinovanej nomenklatúry. Tieto pravidlá sa takisto uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá alebo ktorá k nej pridáva akékoľvek ďalšie rozdelenie a ktorá je ustanovená v osobitných ustanoveniach Únie s ohľadom na uplatňovanie colných a iných opatrení vzťahujúcich sa na obchod s tovarom.
            
         
               (3)
            
            
               Podľa uvedených všeobecných pravidiel by sa tovar opísaný v stĺpci 1 tabuľky uvedenej v prílohe mal zatriediť pod číselný znak KN uvedený v stĺpci 2 na základe dôvodov uvedených v stĺpci 3 danej tabuľky.
            
         
               (4)
            
            
               Je potrebné umožniť, aby sa držiteľ záväznej informácie o nomenklatúrnom zatriedení, ktorú vydali colné orgány členských štátov v súvislosti so zatriedením tovaru podľa kombinovanej nomenklatúry, ale ktorá nie je v súlade s týmto nariadením, mohol na túto informáciu aj naďalej odvolávať počas troch mesiacov podľa článku 12 ods. 6 nariadenia Rady (EHS) č. 2913/92 z 12. októbra 1992, ktorým sa ustanovuje Colný kódex Spoločenstva (2).
            
         
               (5)
            
            
               Opatrenia stanovené v tomto nariadení sú v súlade so stanoviskom Výboru pre colný kódex,
            
         PRIJALA TOTO NARIADENIE:
   Článok 1
   Tovar opísaný v stĺpci 1 tabuľky uvedenej v prílohe sa zatriedi v rámci kombinovanej nomenklatúry podľa číselného znaku KN uvedeného v stĺpci 2 tejto tabuľky.
   Článok 2
   Na záväzné informácie o nomenklatúrnom zatriedení tovaru vydané colnými orgánmi členských štátov, ktoré nie sú v súlade s týmto nariadením, sa možno odvolávať naďalej po dobu troch mesiacov podľa článku 12 odseku 6 nariadenia (EHS) č. 2913/92.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 19. marca 2013
      
         
            Za Komisiu v mene predsedu
         
         Algirdas ŠEMETA
         
            člen Komisie
         
      
   
   
      (1)  Ú. v. ES L 256, 7.9.1987, s. 1.
   
      (2)  Ú. v. ES L 302, 19.10.1992, s. 1.
   
      PRÍLOHA
      
                  Opis tovaru
               
               
                  Zatriedenie
                  (číselný znak KN)
               
               
                  Odôvodnenie
               
            
                  (1)
               
               
                  (2)
               
               
                  (3)
               
            
                  Modul s farebným displejom z tekutých kryštálov (LCD) s uhlopriečkou obrazovky 16,5 cm (6,5 palca) s postranným zariadením na upevnenie a hliníkovým chladičom na zadnej strane s rozmermi približne 16 × 10 × 2 cm.
                  Modul obsahuje prijímač nízkonapäťovej diferenciálnej signalizácie (Low-voltage differential signalling, LVDS), podsvietenie svetelnou diódou (LED) so zabudovaným ovládaním jasu, budiaci obvod LED, dosky s tlačenými obvodmi s riadiacou elektronikou na adresovanie pixelov iba s mikroradičom a 10-pinové LVDS rozhranie.
                  Displej má tieto charakteristické vlastnosti:
                  
                              —
                           
                           
                              rozlíšenie 400 × 240 pixelov,
                           
                        
                              —
                           
                           
                              pomer strán 16:9,
                           
                        
                              —
                           
                           
                              rozstup bodov 0,1195(*3) × 0,3305 mm.
                           
                        Súčasťou modulu nie je žiadne zariadenie na spracovanie video signálu, napríklad videokonvertor, konvertor kmitočtu alebo tuner.
                  Tento modul je určený na zabudovanie do palubnej dosky motorového vozidla na zobrazovanie video signálov.
               
               
                  8529 90 92
               
               
                  Zatriedenie je určené všeobecnými pravidlami 1 a 6 na interpretáciu kombinovanej nomenklatúry, poznámkou 2 písm. b) k triede XVI, poznámkou 2 písm. f) k triede XVII a znením číselných znakov KN 8529, 8529 90 a 8529 90 92.
                  Keďže modul nemá žiadne komponenty na spracovanie video signálov, zatriedenie ako neúplné monitory do položky 8528 je vylúčené.
                  Modul nemožno zatriediť do položky 8531, pretože vzhľadom na jeho charakteristické vlastnosti sa nepovažuje za elektrický vizuálny signalizačný prístroj položky 8531, ani za časť a súčasť takého prístroja (pozri aj vysvetlivky k HS k položke 8531).
                  Modul obsahuje jednotku podsvietenia, budiaci obvod LED a dosky s tlačenými obvodmi s riadiacou elektronikou iba na adresovanie pixelov. Zatriedenie do položky 9013 je v dôsledku toho vylúčené [pozri aj vysvetlivky k HS k položke 9013 (1)].
                  Keďže modul je určený na zobrazovanie video signálov, je časťou a súčasťou zatriediteľnou do položky 8529 (pozri aj vysvetlivky KN k podpoložke 8529 90 92). Má sa preto zatriediť pod číselný znak KN 8529 90 92 ako časti a súčasti vhodné výlučne alebo hlavne na použitie s prístrojmi položky 8528.